**Задължение за регистрация**

Община Стара Загора, напомня на гражданите, живеещи в сгради в режим на етажна собственост, които не са провеждали Общи събрания в продължение на една година и не са си избрали управители, че е необходимо да си свикат Общи събрания и да предприемат действия за регистриране на сградите/входовете в публичния регистър на Община Стара Загора в най-кратък срок. На вписване в регистъра подлежат всички сгради или отделни входове в режим на етажна собственост на територията на общината, които попадат в обхвата на разпоредбите на Закона за управление на етажната собственост /повече от шест самостоятелни обекта и принадлежат на повече от един собственик/.

Вписването се извършва въз основа на заявление за първа регистрация, което се внася в Община Стара Загора от председателя на управителния съвет /управителя на етажната собственост.

Към заявлението се прилага, копие на протокола от общото събрание, заверено от управителя

Допълнителна информация може да получите в Община Стара Загора и Административните бюра.